“Ek hoop ek is inderdaad ŉ bron van gerief vir hulle. Ek probeer! Maar ek hoop ook ek bring gerief en plesier vir die mense wat ons op Nederburg besoek en die kos eet wat ek voorberei.”
kookkuns geïnspireer. Hy erken egter dat hy ook sy hart verloor het op ’n hele paar Kaaps-Maleise disse soos bobotie, sosaties en samoesas sedert hy in 2007 na Suid-Afrika gekom het.
“In Zimbabwe was ek gelukkig om onder ’n besoekende Japannese meestersjef te leer. Hy het my aan nuwe smake en geure uit Asië bekend gestel, en my bekendstelling aan die Kaapse uitdrukking van Asiatiese geure was vir my nog ’n tree op die kulinêre reis.”
In Zimbabwe het hy vir hooggeplaastes en reisigers gekook. In Suid-Afrika het Edmore in Johannesburg, Port Elizabeth en langs die Oos-Kaapse kus gewerk, maar hy geniet dit om in die hart van die land te bly. “Om naby te wees aan dit wat jy verbou, maak die groot verskil!”
Hy het onlangs ’n gereg met twee tipes lamsvleise by The Red Table se spyskaart gevoeg. Dit sluit in lamskruisstuk en gesmoorde lamskouer, en word met ’n roosmaryngegeurde rooiwynsous bedien. Die geheime bestanddeel daarvan is komyn. “Dit gee ’n ryker en dieper geur.”
Hoewel dit moeilik vir hom is om te kies, is Nederburg se The Beautiful Lady Gewűrztraminer die wyn waarvan hy die meeste hou. “Dis aromaties en elegant en laat my dink aan die roostuin hier, met so ’n sweempie Turkse lekkers, en selfs bietjie lietsjie, nou dat ek daaraan dink. Dit het ’n ligte soeterigheid wat dit baie kosvriendelik maak, veral in die geval van sterker gegeurde disse.”
The Red Table se à la carte-spyskaart bevat kos vir ’n ieder en ’n elk. Pryse begin by R45 vir voorgeregte, R55 vir ligte maaltye, R85 vir hoofgeregte en R50 vir nageregte. Daar word ook vir kinders voorsiening gemaak, asook vir vegetariërs en diegene met spesiale dieetkundige behoeftes.
Besoek www.nederburg.co.za vir meer oor die handelsmerk of stuur ’n epos aan nedwines (@)distell.co.za.